Ce provocare ar fi! Panduru a numit fără să clipească echipa din Superliga pe care ar vrea să o antreneze: "Chiar dacă știu că o să mă cert cu el"
Basarab Panduru e în prezent analist sportiv.
Ultima dată antrenor secund la Universitatea Craiova, Basarab Panduru e considerat unul dintre cei mai carismatici analiști sportivi din România. Spune mereu tot ce gândește, are un discurs argumentat și reușește deseori să dea și o notă de umor intervențiilor sale.
Panduru: "Chiar dacă după mă voi certa cu el!"
Fost mare decar al fotbalului românesc în anii '90, Panduru a jucat cu Steaua în Liga Campionilor, apoi s-a transferat în Portugalia, la Benfica Lisabona. Mijlocaș de creație, cu șut de la distanță și ultimă pasă, cel alintat de galeria din Ghencea "Nottingham Forest" sau "Pandișpan" a făcut parte din lotul României la Campionatul Mondial din Statele Unite, unde a fost coleg și cu Gică Hagi.
Panduru, fost tehnician la Poli Timișoara, Oțelul sau FC Vaslui, a răspuns unei provocări și a spus ce echipă din Superliga României ar antrena.
"Aşa, ca să intru în întrebarea asta, nu pot să îl refuz pe <<Rege>>, chiar dacă ştiu că o să mă cert cu el după. Doar dacă pleacă şi preia vreo echipă, atunci da, dar nu se pune problema să mă duc", a spus Basarab Panduru potrivit Orange Sport.
Campioana României, Farul Constanța, joacă vineri, de la 20:30, în deplasare, cu Rapid, în prima etapă a play-off-ului Superligii.
La naționala României, Panduru a jucat 22 de meciuri și a marcat un gol.
- 131 meciuri a jucat Panduru în prima ligă din România
- 34 goluri a marcat Panduru în Liga 1
- 62 meciuri a jucat Panduru în primul eșalon din Portugalia
- 8 goluri a marcat Panduru în primul eșalon din Portugalia
Urmăriți SPORT.RO și pe Google News